Tere

Kohaliku omaalgatuse programmi Ida-Virumaa hindamiskomisjon on taotluste hindamise lõpetanud. Teie taotlus nr RE.2.03.23-5830 „Narva Käsitöökeskuse tehniliste võimaluste laiendamine.“ sai koondhindeks 2,83 punkti, mis tähendab, et taotlus ületas miinimumlävendi (2,5 punkti) ning asub hindamistulemuste pingereas 13. kohal. Kuna toetusvahendeid ei jätku kõigi positiivselt hinnatud taotluste rahastamiseks, siis koondhinnete pingerea alusel saavad toetust esimesed 9 projekti, rahastatavate taotluste madalaim koondhinne on 2,94.

Taotlusi hinnati järgnevate hindamiskriteeriumite osas, protsent näitab kriteeriumi kaalu koondhinde arvestamisel. Sulgudes saadud keskmine hinne ning kursiivis hindajate kommentaarid, millest võib nähtuda projekti kitsaskohti. Palun silmas pidada, et kommentaarid ei pruugi otseselt peegeldada kriteeriumis antud hindeid.

1. Projekti tegevuste eesmärgi vastavus programmi eesmärgile ja mõju kogukonna elujõulisuse tugevnemisele. 30% (2,75)   
*Vähene*

*Tegemist on mõistlike ja heade seadmetega, mis aitavad kindlasti välja arendada erinevaid töötubasid ja huviringe.*

2. Projekti vajalikkus kogukonna jaoks ja kogukonnaliikmete kaasatus projekti elluviimisesse. 20% (2,5)   
*Vajalikkus on küsitav, seda saavad endale võimaldada vaid erilised asjahuvilised*

3. Projekti tegevuste põhjendatus, tegevuste vajalikkus kavandatud tulemuste saavutamiseks ja projekti tulemuste jätkusuutlikkus. 25% (3)   
*Oleks hea, kui mh oleksid ka tegevust tutvustavad tasuta ettevõtmised linnarahvale*

4. Projekti eelarve põhjendatus ja kuluefektiivsus. 25% (3)   
*Sobib*

Ida-Virumaa Omavalitsuste Liidu juhatus otsustab 8.12.2023 hindamiskomisjoni ettepanekul hindamistulemuste pingerea kinnitamise. Kui teil on asjakohast informatsiooni, mida IVOL juhatus peaks otsuse tegemisel arvesse võtma, saatke see vastusena taotlussüsteemi meili kaudu hiljemalt 7.12.2023.

Kuigi seekord ei hinnatud taotlust toetuse saamiseks piisavalt kõrgete hinnetega, saate alati uuesti taotleda järgmistes taotlusvoorudes. Soovitan kõigil taotlejatel enne taotluse esitamist konsulteerida Ida-Viru Ettevõtluskeskuse vabaühenduste konsultantidega. Kontaktinfo leiate ivek.ee.

Lugupidamisega

Alfred Alt   
KOP menetleja  
Ida-Virumaa Omavalitsuste Liit